Төсөл

**МОНГОЛ УЛСЫН ХУУЛЬ**

2018 оны ... дугаар Улаанбаатар

сарын ...-ны өдөр хот

**ЭРҮҮГИЙН ХУУЛЬД НЭМЭЛТ, ӨӨРЧЛӨЛТ**

**ОРУУЛАХ ТУХАЙ**

 **1 дүгээр зүйл.**Эрүүгийн хуульд доор дурдсан агуулгатай дараах зүйл, хэсэг, заалтыг нэмсүгэй.

 **1/5.2 дугаар зүйлийн 1.6 дахь заалт:**

 1.6.цаазаар авах.

 **2/5.8 дугаар зүйл:**

 “5.8 дугаар зүйл.Цаазаар авах”

1.Бага насны хүүхдийг санаатайгаар алсан, эсхүл хүчиндэх гэмт хэргийг бага насны хүүхдийн эсрэг үйлдсэн хүнд цаазаар авах ял оногдуулж болно.

2.Цаазаар авах ялыг буудаж гүйцэтгэнэ.

3.Цаазаар авах ял шийтгүүлсэн хүн Монгол Улсын Ерөнхийлөгчид хандаж уучлал хүсэх эрхтэй бөгөөд Монгол Улсын Ерөнхийлөгч цаазаар авах ял шийтгүүлсэн хүний амийг уучилсан тохиолдолд бүх насаар хорих ялаар солино.

4.Арван найман насанд хүрэхийн өмнө гэмт хэрэг үйлдсэн хүнд цаазаар авах ял оногдуулж болохгүй.

 **3/10.1 дүгээр зүйлийн 3 дахь хэсэг:**

 **“**3.Бага насны хүүхдийг санаатайгаар алсан бол арван хоёр жилээс хорин жил хүртэл хугацаагаар хорих, эсхүл цаазаар авах ял шийтгэнэ.”

 **4/12.1 дүгээр зүйлийн 5 дахь хэсэг:**

 “5.Энэ гэмт хэргийг бага насны хүүхдийн эсрэг үйлдсэн бол арван хоёр жилээс хорин жил хүртэл хугацаагаар хорих, эсхүл цаазаар авах ял шийтгэнэ.”

 **2 дугаар зүйл.**Эрүүгийн хуулийн 5.2 дугаар зүйлийн 2 дахь хэсгийн “хорих” гэсний дараа “цаазаар авах” гэж нэмсүгэй.

 **3 дугаар зүйл.**Эрүүгийн 10.1 дүгээр зүйлийн 2.7 дахь заалтын “бага насны хүүхэд” гэснийг, 12.1 дүгээр зүйлийн 4 дэх хэсгийн “Энэ гэмт хэргийг бага насны хүүхдийн эсрэг үйлдсэн;” гэснийг тус тус хассугай.

 **4 дүгээр зүйл.**Энэ хуулийг 2018 оны ... сарын ...-ний өдрөөс эхлэн дагаж мөрдөнө.

**ГАРЫН ҮСЭГ**

Төсөл

**МОНГОЛ УЛСЫН ИХ ХУРЛЫН ТОГТООЛ**

2018 оны ... дугаар Дугаар..... Улаанбаатар

сарын ...-ны өдөр хот

 **Эрүүгийн хуульд нэмэлт, өөрчлөлт оруулах тухай хуулийг**

 **хэрэгжүүлэх зарим арга хэмжээний тухай**

 Монгол Улсын Их Хурлын тухай хуулийн 43 дугаар зүйлийн 43.1 дэх хэсгийг үндэслэн Монгол Улсын Их Хурлаас ТОГТООХ нь:

1.Бага насны хүүхдийг санаатайгаар алсан, эсхүл хүчиндэх гэмт хэргийг бага насны хүүхдийн эсрэг үйлдсэн хүнд цаазаар авах ял оногдуулж болох тухай нэмэлт, өөрчлөлт Эрүүгийн хуульд орсонтой холбогдуулан дараах арга хэмжээ авахыг **Монгол Улсын Засгийн газар /У.Хүрэлсүх/-т даалгасугай:**

1/Монгол Улсын Их Хурлаас **2012 оны 01 дүгээр сарын 05-ны өдөр** баталсан И**ргэний болон улс төрийн эрхийн тухай олон улсын пактаар цаазаар авах ялыг халахад чиглэсэн нэмэлт II протоколд нэгдэн орох тухай хуулийг Олон улсын гэрээний тухай хууль болон Нэгдсэн Үндэстний байгууллагаас 1969 онд баталсан “Олон улсын гэрээний эрх зүйн тухай” Венийн конвенцид нийцүүлэн өөрчлөхийг;**

 **2/Эрүүгийн хуульд орсон нэмэлт, өөрчлөлттэй уялдуулан бусад хууль тогтоомжид шаардлагатай нэмэлт, өөрчлөлт оруулахыг.**

 **2.Энэ тогтоолыг** Эрүүгийн хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдсүгэй.

**ГАРЫН ҮСЭГ**